open-index/open-wikipedia-markdown huggingface dataset:
Suid-Afrikaanse referendum van 1992

duimnael|Uitslag: Groen ten gunste; rooi is teen onderhandelings om 'n einde aan apartheid te bring
duimnael|Resultate per streek
duimnael|Stempel wat in ID-boeke aangebring is om aan te dui dat 'n persoon gestem het

Tydens die **Suid-Afrikaanse referendum van 1992** is Suid-Afrikaanse kiesers gevra om 'n ja- of nee-stem uit te bring vir onderhandelings om 'n einde aan apartheid te bring. Die stemming het op 17 Maart 1992 plaasgevind en was tot wit stemgeregtiges beperk. Die uitkoms was 'n oorweldigende oorwinning vir die ja-stem.

Na afloop van die referendum is die beleid van afsonderlike ontwikkeling geskrap, wat universele stemreg aan alle kiesers binne die grense van Suid-Afrika verleen het. Dit het ook gelei tot die eerste volledig demokratiese verkiesing in Suid-Afrika in April 1994.

## Veldtog 
Die Nasionale Party het die "ja"-stem bemark terwyl die Konserwatiewe Party dit teengestaan het. Die NP het die volgende slagspreuke op referendum-plakkate aangebring:
* 'n Veilige toekoms vir ons en ons kinders.
* Vreedsame naasbestaan en gelykwaardige geleenthede.
* Ordentlike hervorming en redelikheid.
* Die beskerming van groepsbelang deur eie besluitneming.
* Die bevordering van gemeenskaplike belange deur samewerking.
* Sterk en doelgerigte leierskap.
* 'n Eendragtige en weerbare Suid-Afrika.
* Ekonomiese, politieke en maatskaplike stabiliteit.
* Die handhawing van ordelike regering en standaarde.
* Veiligheid, vryheid en voorspoed deur geregtigheid.

## Resultate 
Die volgende vraag is aan stemgeregtiges gestel:

### Nasionaal 
### Per streek 
In Kaapstad en Durban het 85% van die stemgeregtigdes "ja" gestem, teenoor die 57% in Pretoria. Slegs Pietersburg in die Noord-Transvaal het 'n oorwegende "nee"-stem uitgebring (57%).

## Verwysings
Grootvalsmopanie

Die **grootvalsmopanie** (*Guibourtia coleosperma*) is 'n boom wat langs die noordgrens van Botswana tot in Namibië voorkom. Dit is inheems aan Namibië, Botswana, Zimbabwe, Zambië, Angola en die DRK.

Dit is 'n half-immergroen middelgroot boom wat 30&nbsp;m hoog kan groet. Die stam kan tot op 15&nbsp;m onvertak en 65 – 125&nbsp;cm in deursnee wees.

Die hout word vir boumateriaal, vloere, meubels en tradisioneel vir bote gebruik. Die sade en hul skille bevat olie wat kookgebruik het. Die sade kan geëet word indien daar min ander kos is en van die skille word 'n drankie gemaak. Die rooi kleurstof van die skil word vir kleuring van meubels gebruik.

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* Plants of the World Online
* *Watter Boom is dit?* Eugene Moll 2013
Erna Solberg

**Erna Solberg** (*&nbsp;24 Februarie 1961 in Bergen, Hordaland) is 'n Noorse politikus. Sy dien sedert 2004 as voorsitter van die konserwatiewe Høyre-party en sedert 16 Oktober 2013 as Eerste Minister van Noorweë.

## Eksterne skakels 
*  www.regjeringen.no: Kantoor van die Eerste Minister*
Tambotie

__NOTOC__

Die **Tambotie** (*Spirostachys africana*) is 'n middelgroot, bladwisselende bosveldboom wat dikwels in laagliggende streke of op heuwels te sien is. Die boom kom voor in die noorde en sentrale deel van Namibië, ooste van Botswana, suide van Zimbabwe, Angola, Eswatini, Mosambiek, Tanzanië en Kenia. In Suid-Afrika groei dit in die noordelike gedeeltes van die Oos-Kaap, in KwaZulu-Natal, Limpopo, Gauteng, Noordwes en die middelveld en laeveld van Mpumalanga.

Die melkerige sap van die tambotie is uiters giftig. Dit kan die vel erg irriteer en is baie gevaarlik vir die oë. Tambotiehout moet ook liefs nie vir braaivure gebruik word nie, omdat dit diarree kan veroorsaak en selfs dodelik kan wees.

Een van die medisinale gebruike van die tambotie is om tandpyn mee te behandel. Die boom het ook baie mooi hout wat vir meubels gebruik kan word. Die boom se FSA-nommer is 341.

## Argeologie
Houtskool van tambotie uit die midde-Steentydperk (~58 duisend jaar geleë) is nogtans aangetref naby die Sibudu-steenskuiling in KwaZulu-Natal. Daar word gedink dat dit vir mediese of insekwerende redes verbrand is. Houtskool van *Tarchonanthus parvicapitulatus* is ook gevind en hierdie aromatiese plant het bekende mediese en insekwerende aanwendings.

## Fotogalery 

Lêer:Spirostachys africana tree.JPG|Herfskleure
Lêer:Spiafr04.jpg|Stam met growwe bas
Lêer:Spiafr12a.jpg|Tambotiehout
Lêer:Spiafr01.jpg|Vrugte van die tambotie

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* https://southafrica.co.za/tamboti.html
* Plants of the World Online
* REDLIST Sanbi
Akkadies

[duimnael|links|upright|Akkadies word in [wigskrif geskryf.]]
**Akkadies** (lišānum akkadītum, ak.kADû, soms ook **Babilonies**) is ‘n uitgestorwe Semitiese taal (deel van die groter Afro-Asiatiese taalfamilie) wat in antieke Mesopotamië gepraat is. Dit is die oudste geïdentifiseerde Semitiese taal, en het die wigskrif skryfstelsel gebruik wat oorspronklik in die Soemeriese taal gebruik is. In die tweede millennium is twee dialekte gepraat, wat as Assiries en Babilonies bekend staan.

Akkadies het al eeue lank as lingua franca in Mesopotamië gedien. Nogtans het die taal in die 8ste eeu v.C. begin daal en is geleidelik deur Aramees vervang. Die laaste Akkadiese geskrifte dateer van die eerste eeu n.C. Veel Akkadiese woorde oorleef in moderne Aramese dialekte wat deur Assiriërs in Irak gepraat word en Akkadies is ook die taal waarin die Gilgamesh-epos geskryf is.

## Eksterne skakels 
* Introduction to Cuneiform Script and the Akkadian language
*
Rooibloekom

Die **rooibloekom** (*Eucalyptus camaldulensis*) is 'n boom en indringerplant wat in Suid-Afrika genaturaliseer geraak het vanaf Australië. Die Rooibloekom het gladde gevlekte bas en kan geweldig groot word en is immergroen. Die bome groei vinnig. In Australië groei dit in elke deelstaat behalwe Tasmanië.

## Infraspesies 
Die spesie het sewe infraspesies:
* *Eucalyptus camaldulensis subsp. acuta* Brooker & M.W.McDonald
* *Eucalyptus camaldulensis subsp. arida* Brooker & M.W.McDonald
* *Eucalyptus camaldulensis subsp. camaldulensis*
* *Eucalyptus camaldulensis subsp. minima* Brooker & M.W.McDonald
* *Eucalyptus camaldulensis subsp. obtusa* (Blakely) Brooker & M.W.McDonald
* *Eucalyptus camaldulensis subsp. refulgens* Brooker & M.W.McDonald
* *Eucalyptus camaldulensis subsp. simulata* Brooker & Kleinig

## Fotogalery 

River Red Gum trunk detail.jpg|Stam en bas van 'n rooibloekom.
Starr 020203-0002 Eucalyptus camaldulensis.jpg|Blomme
Eucalyptus camaldulensis seeds00.jpg|Sade
RedGumTable.jpg|Gepoleerde tafel van rooibloekomhout
700 yr red river gum02.jpg|'n Rooibloekom wat ongeveer 700-jaar oud is.
Eucalyptus camaldulensis, naby Middelburg, Mpumalanga, a.jpg|'n Rooibloekom op die hoëveld by Middelburg, Mpumalanga

## Bronne 
* *Watter Boom is dit?* Eugene Moll 2013 
* Plants of the World Online

## Sien ook 
* Alfabetiese lys van Suid-Afrikaanse bome
* Lys van indringerplante in Suid-Afrika
Suikerbloekom

Die **suikerbloekom** (*Eucalyptus cladocalyx*) is 'n boom wat endemies aan Australië is en in Suid-Australië voorkom. Dit het genaturaliseerd in Suid-Afrika geraak en word tans as 'n indringerplant beskou.

## Infrasespesies 
Die spesie het drie infraspesies:
* *Eucalyptus cladocalyx subsp. cladocalyx*
* *Eucalyptus cladocalyx subsp. crassa* D.Nicolle
* *Eucalyptus cladocalyx subsp. petila* D.Nicolle

## Bronne 
* *Watter Boom is dit?* Eugene Moll 2013 
* Plants of the World Online

## Sien ook 
* Alfabetiese lys van Suid-Afrikaanse bome
* Lys van indringerplante in Suid-Afrika
Spinnekopbloekom

Die **spinnekopbloekom** (*Eucalyptus lehmannii*) is 'n boom en indringerplant wat in Suid-Afrika genaturaliseer geraak het vanaf Australië; dit is endemies in die ooste van dié land. Die boom kom voor in die kusfynbos en duine van die Oos-Kaap en die suide van die Wes-Kaap. Dit kan tot 10&nbsp;m hoog word.

## Voorkoms 
duimnael|links|Blomme

Die plant is dig, immergroen en 'n meerstammige boom of bos. Die takke hang dikwels naby die grond. Die liggroen blare is enkelvoudig, ovaalvormig, dik en leeragtig. Die groengeel blomme lok bye vanaf Junie tot Januarie. Die rooi knoppe aan die blomme lyk soos plastiekspinnekoppe. Die vrug is 'n stekelrige, houtagtige kapsule.

## Algemeen 
Die boom word gekweek vir hout, sandbinding en as 'n bron van heuning.

## Infraspesies 
Die spesie het twee infraspesies:
* *Eucalyptus lehmannii subsp. lehmannii*
* *Eucalyptus lehmannii subsp. parallela* D.Nicolle & M.E.French

## Bronne 
* *Watter Boom is dit?* Eugene Moll 2013 
* *Natuurlewe van Suid-Afrika* Duncan Butchart Struik Nature 2012 
* Plants of the World Online

## Sien ook 
* Alfabetiese lys van Suid-Afrikaanse bome
* Lys van indringerplante in Suid-Afrika
Eucalyptus

**Eucalyptus** is 'n genus van bome wat hoort tot die familie *Myrtaceae*. Die genus staan bekend as die Bloekoms. Hierdie genus is oorheersend in Australië waar almal behalwe een van die ongeveer 750 spesies endemies is.

Meer as 10 van die spesies word as aggressiewe indringerplante beskou in natuurlike gebiede van Suid-Afrika.

## Kenmerke 
Die bome word volgens hulle baskenmerke in drie groepe verdeel:
* Bome met 'n baie skurwe, sterk veselagtige bas oor die hele stam
* Bome met gladde bas wat nie noodwendig oor die hele lengte van die stam strek nie
* Bome met gladde bas wat in stukke van verskillende groottes afskilfer

Die grootte en vorm van die bloekomneute en die struktuur van die bloeiwyse word gebruik vir spesie-identifikasie. Die blare word nie gebruik vir identifikasie nie; hulle lyk almal dieselfde.

Bloekoms het gewoonlik hoë, regop stamme. Weens die regop stamme en feit dat die bome vinnig groei, word die bome wêreldwyd aangeplant vir die produksie van latte, pale en hout. Hulle word ook as windskerms en sierbome gebruik. Byeboere plaas hulle korwe in bloekomplantasies omrede die bome volop nektar produseer, wat deur die bye versamel word vir die maak van heuning.

## Spesies in Suid-Afrika 
* Karie - *Eucalyptus diversicolor*
* Rooibloekom - *Eucalyptus camaldulensis*
* Salignabloekom - *Eucalyptus grandis*
* Spinnekopbloekom - *Eucalyptus lehmannii*
* Suikerbloekom - *Eucalyptus cladocalyx*

## Bron 
* *Watter Boom is dit?* Eugene Moll 2013 

## Verwysings 
## Sien ook 
* Alfabetiese lys van Suid-Afrikaanse bome
* Lys van indringerplante in Suid-Afrika
Goes

duimnael|links|Topografiese kaart van Goes.
**Goes** is 'n stad en munisipaliteit in die Nederlandse provinsie Zeeland. Die stad het 26&nbsp;920 inwoners (2010), en die munisipaliteit 37&nbsp;211 inwoners (1 April 2016, bron: CBS). Goes is daarnaas ook die hoofstad van die gelyknamige Goes-munisipaliteit.

## Eksterne skakels 
* Webtuiste van die munisipaliteit Goes
*
Karie

Die **karie** (*Eucalyptus diversicolor*) is 'n bloekomboom en indringerplant uit Australië wat in Suid-Afrika genaturaliseer geraak het. In Australië is dit endemies aan die hoër reënvalgebiede van suidelike Wes-Australië, en is ook 'n bosbouspesie van kommersiële belang. Dit bereik tipies 'n hoogte van tussen 10 en 60 meter, maar kan by uitsondering so hoog as 90 meter groei. Die volksnaam Karie is ontleen aan die inheemse Noengartaal, en die spesienaam *diversicolor* reflekteer dat die blare se bo- en onderkante verskillend gekleurd is.

## Suid-Afrikaanse aanplantings
Die groep karie-bloekoms wat in 1922 by Harkerville oos van Knysna geplant is groei 'n eeu later al 70 meter hoog. 'n Laning karie-bloekoms wat meer as twee eeue gelede op Boschendal op die Helshoogtepad geplant is, het 'n hoogte van 50 meter, en 'n kroonspan van 33 meter. Albei hierdie boomgroepe is tot kampioenbome verklaar wat ingevolge die Nasionale Bosbouwet (Wet nr. 84 van 1998) beskerming geniet.

## Fotogalery 

Eucalyptus seedlings (1879) (20165942804) (cropped 1).jpg|Saailing
Eucalyptus diversicolor from "Eucalypts cultivated in the United States" (1902) (14596656487).jpg|Blare en vrugte
Rainbow and karri trees, Denmark WA.jpg|Karie-bloekoms in Wes-Australië
Karri1.jpg|'n Kariebos

## Sien ook 
* Alfabetiese lys van Suid-Afrikaanse bome
* Lys van indringerplante in Suid-Afrika

## Verwysings 
## Bronne 
* *Watter Boom is dit?* Eugene Moll 2013 
* Plants of the World Online
Syzygium

**Syzygium** is 'n genus van bome wat hoort tot die familie *Myrtaceae*. Die genus staan bekend as die Waterbessiebome. Hulle is middelgroot tot groot bome.

## Spesies in Suid-Afrika 
* Naeltjie (*Syzygium aromaticum*)
* Boswaterbessie (*Syzygium gerrardii*)
* Pondowaterbessie (*Syzygium pondoense*)
* Waterbessie (*Syzygium cordatum*)
* Waterpeer (*Syzygium guineense*)

## Bronne 
* *Watter Boom is dit?* Eugene Moll 2013 
* *Algemene gids tot BOME*. Keith, Paul & Meg Coates Palgrave. 2000. 

## Verwysings 
## Sien ook 
* Alfabetiese lys van Suid-Afrikaanse bome
Boswaterbessie

Die **boswaterbessie** (*Syzygium gerrardii*) is 'n boom wat deel van die Myrtaceae familie is. Die spesie is inheems aan Eswatini en Suid-Afrika. Die boom kan groot word in woude en het dikwels stutwortels. Die takkies is byna viervlerkig en jong blare is rooierig terwyl ouer blare ellipties is.

In Suid-Afrika kom die spesie in KwaZulu-Natal, Limpopo, Mpumalanga en die Oos-Kaap voor.

## Sien ook 
* Alfabetiese lys van Suid-Afrikaanse bome

## Bronnelys 
* REDLIST Sanbi
* Plants of the World Online
* *Watter Boom is dit?* Eugene Moll 2013
Pondowaterbessie

Die **Pondowaterbessie** (*Syzygium pondoense*) is 'n klein boom wat tot 3 m hoog groei. Dit kom dikwels in woude en in klipperige beddings van strome voor. Dit is endemies aan die Noordoos-Kaap, maar word tot in die suide van KwaZulu-Natal aangetref.

## Beskrywing 
Die plant se enkele stam word tot 15&nbsp;cm in deursnee. Die jong plant het 'n rooibruin bas wat na grys verkleur soos dit ouer word. Nuwe lote en blare is rooi van kleur. Die blare is blink donkergroen, maar ligter aan die onderkant. Blare word in reghoekige pare teenoorgesteld tot mekaar gedra. Hulle is leeragtig en 3–10&nbsp;mm in breedte, met 'n opvallende hoofaar aan beide kante. Syare is fyn, rooierige en meer prominent ondertoe.

Die wit blomme het 'n massa van meeldrade wat in duidelik vertakte knoppies eindig. Die blomtyd is vroeg in die somer en in die vroeë herfs word rooi tot pers ronde vrugte geproduseer. Hulle is sowat 15&nbsp;mm in deursnee en eindig in 'n blywende kelk.

## Familie 
*Myrtaceae* (wasbessiefamilie) is 'n familie van houtagtige plante met sowat vyf spesies wat boomgrootte bereik in Suider-Afrika. Lede word gekenmerk deur eenvoudige, alternatiewe en leeragtige blare. Die blomme is onopvallend, naak en word in digte okselstandige are gedra. In vroeëre jare is die vrugte van sommige spesies gekook om was te produseer, vandaar die familie se gewone naam.

## Sien ook 
* Alfabetiese lys van Suid-Afrikaanse bome

## Bronne 
* *Watter Boom is dit?* Eugene Moll 2013 
* Van Wyk, Braam & Van Wyk, Piet, 1997. *Field Guide to Trees of Southern Africa*, Struik Uitgewers: Kaapstad.
*  Syzygium pondoense  by www.plantZAfrica.com
Musiek vir die agtergrond

**Musiek vir die agtergrond** is 'n Afrikaanse rolprent wat op 11 Oktober 2013 in Suid-Afrika vrygestel is. John-Henry Opperman van die Klopjag-musiekgroep speel die hoofrol.

## Genre 
Die rolprent is ’n drama. Dit het 'n 7 tot 9 OL-ouderdomsperk vir swak taalgebruik.

## Hoofrolspelers 
* John-Henry Opperman
* Lizelle de Klerk
* Brümilda van Rensburg
* Ian Roberts
* Terence Bridgett
* Neil Sandilands

## Storielyn 
'n Talentvolle en ambisieuse musikant besluit om homself oor te teken aan ’n vervaardiger van popmusiek wanneer sy meisie onverwags swanger raak. Sy talent as gerespekteerde liedjieskrywer en musikant word misbruik om oppervlakkige, kommersiële musiek te vervaardig. Sal die paartjie se liefde die kompromie wat hy ter wille van haar en die baba moet maak, oorleef?

## Sien ook 
* Lys van Afrikaanse rolprente

## Eksterne skakels 
*
Bosmirtebessie

Die **Bosmirtebessie** (*Eugenia natalitia*) is 'n klein tot middelgroot boom. Die boom kom verspreid voor deur kuswoud en afrikabergwoud vanaf Oos-Londen tot by die Lebomboberge en daar is ook 'n afgesonderde populasie op die oostelike hooglande van Zimbabwe. Die bas is gladderig ligbruin en kenmerkend is effens, hoekige gryserige takkies.

Die boom se FSA-nommer is 553.2.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* REDLIST Sanbi
Harige mirtebessie

Die **harige mirtebessie** (*Eugenia woodii*) is 'n boom wat inheems is in Eswatini, Mosambiek en Suid-Afrika. Dit is nie 'n boom van die hoë woud nie en kom in soortgelyke habitat as die bosmirtebessie voor maar die verspreiding strek verder noord; tot by die Soutpansberg en al langs die kus tot by Beira. Dit het 'n kenmerkende, papieragtige bas. Die bas is effens meer kurkagtig en die stingels rooierig, taamik afgeplat en harig maar word grys en haarloos namate hulle ouer word.

## Bronne 
* *Watter Boom is dit?* Eugene Moll 2013 
* REDLIST Sanbi
* Plants of the World Online

## Sien ook 
* Alfabetiese lys van Suid-Afrikaanse bome
Eugenia

***Eugenia*** is 'n genus van bome wat hoort tot die familie *Myrtaceae*. Die genus staan bekend as die Mirtebessies en daar is 1 189 spesies wat tot die genus hoort. Daar kom ongeveer twaalf spesies in Suider-Afrika voor. Hulle is meestal struike en klein bome. 'n Paar is egter middelgroot bome en party is moeilik om uit te ken.

## Spesies in Suid-Afrika 
* Bosmirtebessie (*Eugenia natalitia*)
* Dikblaarbosmirt (*Eugenia umtamvunensis*)
* Duinemirtebessie (*Eugenia capensis*)
* Grootblaarmirtebessie (*Eugenia erythrophylla*)
* Harige mirtebessie (*Eugenia woodii*)
* Kleinblaarmirtebessie (*Eugenia verdoorniae*)
* Papierbasmirtebessie (*Eugenia zuluensis*)

## Verwysings 
## Bronne 
* *Watter Boom is dit?* Eugene Moll 2013 
* *Algemene gids tot BOME*. Keith, Paul & Meg Coates Palgrave. 2000. 

## Sien ook 
* Alfabetiese lys van Suid-Afrikaanse bome
Smalblad

Die **smalblad** (*Metrosideros angustifolia*) is 'n klein boompie wat tot fynbos beperk word en lyk nes die Waterbessie. Dit is endemies aan die Wes-Kaap. Hulle leef op stroomoewers waar hulle voorkom as 'n klein boompie, groot eksemplare is skaars. Die boom word maklik aan sy smal, elliptiese, haarlose blare geïdentifiseer. Daar is gewoonlik 'n paar rooi blare hier en daar aan die boom.

## Sien ook 
* Alfabetiese lys van Suid-Afrikaanse bome

## Bronne 
* *Watter Boom is dit?* Eugene Moll 2013 
* Plants of the World Online
* REDLIST Sanbi
Gewone lantana

Die **gewone lantana** (*Lantana camara*) is 'n stekelrige struik. Dit kom voor in subtropiese bosveld en droë woude. Dit behoort tot die *Verbenaceae* familie. Die plant is giftig vir vee.

## Verspreiding 
*Lantana camara* is inheems aan Sentraal-Amerika. Dit het van sy inheemse lande na ongeveer 50 ander lande versprei, waar dit 'n indringerspesie is. Dit is veral 'n probleem op eilande en ook in Australië en Suid-Afrika.

## Beskrywing 
Die lantana het digte, helderkleurige en aanskoulike blomhofies.

## Fotogalery 

Twin lantana camara edit.jpg
lantana camara blanca.jpg
Lantana 2 FR 2012.jpg
Lantana camara.jpg
Lantana Camara FR 2012.jpg

## Sien ook 
* Alfabetiese lys van Suid-Afrikaanse bome
* Lys van indringerplante in Suid-Afrika

## Bronnelys 
* *Watter Boom is dit?* Eugene Moll 2013 

## Verwysings 
## Eksterne skakels
Jakaranda

:*Hierdie artikel handel oor die Jakarandaboom. Vir ander betekenisse, sien Jakaranda (dubbelsinnig).*

Die **Jakaranda** (*Jacaranda mimosifolia*) is 'n sierboom wat uit die Andes van suidelike Bolivië en aanliggende Argentinië na verskillende wêreldstreke uitgevoer en dan genaturaliseer geraak het. Buite hul bakermat is hulle nou wydverspreid in oostelike Australië, Oos- en suidelike Afrika, Hawaii en die suidoostelike VSA. Die boom word aangeplant as skaduboom en ook vir die laventelpers blomme wat dit in die lente dra wanneer die boom nog sonder blare is. In Suid-Afrika en Queensland, Australië, is dit amptelik as 'n indringerplant verklaar.

Skoliere en studente aan die Universiteit van Pretoria glo dat jy goed in die eksamen sal vaar as 'n jakaranda-bloeisel op jou kop val. Verskeie Afrikaanse gedigte en liedjies verwys ook na die Jakarandastad, onder andere Valiant Swart se *Jakarandastrate*, Heinz Winckler se *Jakarandakoningin*, Anneli van Rooyen se *Jakaranda jy* en Laurika Rauch se liedjie, *Jakarandas Bloei*.

## Fotogalery 

Jacaranda bhutan.jpg|Jakarandabome wat blom in Bhutan.
Jacaranda mimosifolia leaves in Hyderabad, AP W IMG 6740.jpg|Saamgestelde blare
BlueJacarandaFlowers.jpg|Blomme
Jacaranda mimosifolia fruits in Hyderabad, AP W IMG 6737.jpg|Vrugkapsules
Jacaranda mimosifolia trunk in Hyderabad, AP W IMG 6739.jpg|Stam
Jacaranda mimosifolia00.jpg|

## Sien ook 
* Alfabetiese lys van Suid-Afrikaanse bome
* Lys van indringerplante in Suid-Afrika

## Bron 
* *Watter Boom is dit?* Eugene Moll 2013 

## Verwysings 
## Eksterne skakels
Gekweekte sampioen

Die **gekweekte sampioen** of **witsampioen** (*Agaricus bisporus*) is 'n eetbare sampioen wat in Suid-Afrika ook algemeen in die natuur aangetref word. Dit kan egter met jong eksemplare van die dodelik giftige **knolamaniete** (*Amanita*-spesies,  destroying angels) verwar word, maar laasgenoemde is aan die saaltjie aan die basis van die sampioen en die suiwer wit kieue onderskeibaar, in teenstelling met die pienk tot bruin kieue van *A. bisporus*. Dit is uiters belangrik om altyd enige vuilheid te verwyder en die basis van 'n sampioen te ondersoek, asook om jong eksemplare oop te sny en die kieue te ondersoek.

[duimnael|links|300px|Witsampioene en [soetrissies saam in 'n braaipan]]
centre|duimnael|260px|'n Reusevoorbeeld van *A. bisporus*. Namate hulle groter en ryp word, word hulle **bruinsampioene** genoem, maar dis steeds een-en-dieselfde spesie as die kleiner wit-knopiesampioen.

## Top sampioen-produserende lande 
## Verwysings 
## Eksterne skakels 
*  Gewone sampioene se voedingswaarde
*  Sampioene – kookboek en inligting
* Atlas of South African Mushrooms
Duinemirtebessie

Die **duinemirtebessie** (*Eugenia capensis*) is 'n struik of 'n klein boom wat tot die *Myrtaceae* familie hoort. Die spesie kom in die  duinebos  vanaf Port Elizabeth tot in die Demokratiese Republiek die Kongo, Eswatini, Malawi, Mosambiek, Rwanda, Tanzanië, Zambië en Zimbabwe voor. Die plant is 'n geoksiel.

Hierdie spesie is die maklikste uitkenbaar van die genus. Die blare is kenmerkend kruisgewys, teenoorstaande, sittend, byna rond met rande wat na onder gerol is. Die boom se FSA-nommer is 553.1.

## Subspesies 
Daar is sewe subspesies:
* *Eugenia capensis subsp. albanensis* (Sond.) F.White
* *Eugenia capensis subsp. capensis*
* *Eugenia capensis subsp. gueinzii* (Sond.) F.White
* *Eugenia capensis subsp. natalitia* (Sond.) F.White
* *Eugenia capensis subsp. nyassensis* (Engl.) F.White
* *Eugenia capensis subsp. simii* (Dummer) F.White
* *Eugenia capensis subsp. zeyheri* (Harv.) F.White

## Verwysings 
## Bronne 
* *Watter Boom is dit?* Eugene Moll 2013 
* REDLIST Sanbi
* Plants of the World Online

## Sien ook 
* Alfabetiese lys van Suid-Afrikaanse bome
Melanorosaurus

***Melanorosaurus*** ("Swartbergreptiel", van die Grieks μέλας *melas*, "swart", ὄρος *oros*, "berg" en σαῦρος *sauros*, "reptiel") is ’n genus van basale souropodomorf-dinosourusse wat in die Laat Trias-periode geleef het. Dit was ’n plantvreter van Suid-Afrika met ’n groot lyf en stewige bene, wat daarop dui dat dit op al vier pote geloop het.

Die bene van die ledemate was baie groot en swaar, soos dié van 'n tipiese souropode.

## Ontdekking 
Die tipe-voorbeelde, SAM&nbsp;3449 en SAM&nbsp;3450, is in 1924 deur Sidney Henry Haughton beskryf en benaam. Dit is ontdek in die laer-Elliot-formasie van die Stormberg-groep in die Karoobekken van Suid-Afrika. Dit kom uit die vroeë Norium-tydsnede en is gevind teen die noordelike helling van Thaba 'Nyama (Swartberg) in Transkei, Suid-Afrika. Die eerste volledige skedel van *Melanorosaurus* is in 2007 beskryf. Twee spesies is tans bekend: *M. readi*, die tipe-spesie, en *M. thabanensis*, wat in 1993 deur  François-Xavier Gauffre ’n naam gegee is, gebaseer op die holotipe, MNHN&nbsp;LES-16, ’n femur wat in die boonste Elliot-formasie van die Laat Jura gevind is.

## Klassifikasie 
Alhoewel *Melanorosaurus* eens as ’n Prosauropoda geklassifiseer is, word die prosouropodes nie meer as ’n natuurlike groep erken nie. Volgens sommige definisies is *Melanorosaurus* ’n vroeë Sauropoda.

## Verwysings 
*
Selonsroos

Die **selonsroos** (*Nerium oleander*) is ’n immergroen struik of klein boom in die familie Apocynaceae. Dit is tans die enigste spesie in die genus ***Nerium***. Dit word so algemeen gekweek dat die presiese oorsprong nog nie vasgestel is nie.

Die plant is van die Atlasgebergte in Noord-Afrika af na Suid-Afrika ingevoer en het hier genaturaliseer geraak. Hulle groei wild langs party van die Wes-Kaap se riviere. Die oleander is een van die heel giftigste tuinplante.

## Eienskappe 
duimnael|links|200px|’n Peul met sy donsagtige sade.
Die oleander word 2&nbsp;tot 6&nbsp;meter hoog, met regop stingels wat platter lê namate die plant ouer word. Die blare kom voor in groepe van drie; hulle is dik, smal, leeragtig, donkergroen en sowat 5&nbsp;tot 21&nbsp;cm lank. Die blomme groei in trosse aan die einde van elke stingel; hulle is wit, pienk of rooi, met ’n vyflobbige kroon om die sentrale kroonbuis. Hulle ruik soms soet, maar nie altyd nie. Die vrug is ’n lang, smal peul van 5&nbsp;tot 23&nbsp;cm lank wat oopbars as dit ryp word en verskeie donsagtige sade vrystel.

Die plant kom ook natuurlik voor in ’n groot streek, van Mauritanië, Marokko en Portugal ooswaarts deur die Middellandse See-gebied en die Sahara tot by die Arabiese Skiereiland, Suid-Asië en dele van China.

Die blomme is helder om insekte te lok wat help met voortplanting, maar hulle lok nie baie insekte nie omdat hulle geen nektar bevat nie.

Die oleander word algemeen in tuine en parke geplant, maar is weens sy giftigheid nie ’n gewilde huisplant nie. Dit is bestand teen droogte, swak grond en soms ligte ryp. Daar is meer as 400 kultivars met blomme wat nie in die natuur aangetref word nie, soos pers en oranje of dubbele blomme.

## Probleme 
As die plant geëet word, kan dit die spysverteringstelsel, hart en sentrale senuweestelsel aantas. Dit kan naarheid en vomering veroorsaak, asook maagpyn en diarree wat soms bloed bevat. Dit kan die hartklop versnel en dan weer tot laer as normaal laat afneem. Dit kan lomerigheid, bewing, toevalle en selfs ’n koma en die dood veroorsaak. Die sap kan die vel en oë irriteer.

By huisplante kan die blomknoppe nie oopgaan nie as die plant te koud is of te min son kry. Wolluise en dopluise kan voorkom.

## Galery 

Beeld:அறலி பூ.jpg
Beeld:அறலி மொட்டு.jpg
Beeld:அறலி.jpg
Beeld:அறலி 2.jpg
Beeld:Nerium oleander white flowers at Guntur (1).jpg

## Sien ook 
* Alfabetiese lys van Suid-Afrikaanse bome
* Lys van indringerplante in Suid-Afrika

## Verwysings 
## Bronnelys 
* *Watter Boom is dit?* Eugene Moll 2013 

## Eksterne skakels 
* Clemson-universiteit: Feite oor die oleander
* Internasionale Oleandervereniging: Inligting oor giftigheid 

* 15px Hierdie artikel is vertaal uit die Engelse Wikipedia
Solanaceae

**Solanaceae** is 'n plant familie wat hoort tot die orde *Solanales* en staan bekend as die aartappelfamilie. Daar is 2&nbsp;000 spesies wêreldwyd wat hoort tot die familie en 50 van hulle kom plaaslik voor waarvan 10 bome is. Die familie is vegetatief uiteenlopend en baie van sy lede neig om onkruide te word. Belangrike spesies wat hoort tot die familie is aartappels, tamaties, soetrissies, paprika en brandrissies - almal belangrike voedselplante. Tabak is ook deel van die familie.

## Boomspesies 
* Bokbitterappel (*Solanum aculeastrum*)
* Geneesblaarboom (*Solanum giganteum*)
* Inkbessiebos (*Cestrum laevigatum*)
* Kraalkriedoring (*Lycium afrum*)
* Luisboom (*Solanum mauritianum*)
* Rivierkriedoring (*Lycium hirsutum*)
* Wildetabak (*Nicotiana glauca*)

## Plantspesies 
* Aartappel (*Solanum tuberosum*)
* Brandrissie (*Capsicum frutescens*)
* Nastergal (*Solanum nigrum*)
* Satansbos (*Solanum elaeagnifolium*)
* Soetrissie (*Capsicum annuum*)
* Tamatie (*Solanum lycopersicum*)

## Sien ook 
* Alfabetiese lys van Suid-Afrikaanse bome

## Bron 
* *Watter Boom is dit?* Eugene Moll. 2013. 

## Verwysings
Kwartiel

In statistiek, is 'n **kwartiel** die drie punte wat 'n datastel in vier gelyke groepe verdeel, elke groep bestaan ​​uit 'n kwart van die data.

## Definisies 
* **Eerste kwartiel** (naamlik Q1) = **laer kwartiel** = Split die laagste 25% van die data van die hoër 75%
* **Tweede kwartiel** (naamlik Q2) = mediaan = Deel die data stel in die helfte 
* **Derde kwartiel** (naamlik Q3) = **hoër kwartiel** = Split die hoogste 25% van die data van die laer 75%

Die verskil tussen die eerste kwartiel en die derde kwartiel word die *interkwartielvariasiewydte* genoem.

## Metodes om kwartiele te bepaal 
Let wel: Daar is geen universele ooreenkoms oor watse metode gevolg moet word nie!

### Metode 1 
# Gebruik die mediaan om die data in twee dele te deel. Moet nie die mediaan in een van die helftes invoeg nie.
# Die laer kwartiel (Q1) kan bepaal word deur die mediaan van die laer helfte te neem. Die hoër kwartiel (Q3) is die mediaan van die hoër helfte van die data.

Geordende Data Stel: 6, 7, 15, 36, 39, 40, 41, 42, 43, 47, 49

### Metode 2 
# Gebruik die mediaan om die data in twee dele te deel. Voeg die mediaan by beide helftes by.
# Die laer kwartiel (Q1) kan bepaal word deur die mediaan van die laer helfte te neem. Die hoër kwartiel (Q3) is die mediaan van die hoër helfte van die data.

Geordende Data Stel: 6, 7, 15, 36, 39, 40, 41, 42, 43, 47, 49

## Sien ook 
* Mediaan
Mopanie

Die **mopanie** (*Colophospermum mopane*) is 'n boom met skoenlappervormige blare wat wydverspreid in dorre, tropiese laagliggende dele voorkom. Die boom kan groot word.

Die mopanie is die enigste spesie wat aan die genus *Colophospermum* behoort. Dit val onder die sub-familie Caesalpinioideae wat op sy beurt aan die familie Fabaceae behoort. Die plant se FSA-nommer is 198.

Die mopanieboom  word in die tropiese dele van Suider-Afrika tot in Gauteng en Laeveld aangetref. Dit is 'n bladwisselende boom wat 4 tot 18 m hoog word. Verstruikte vorme kom ook voor. Blare en jong takkies word deur wild en vee geëet, en mopaniewurms, wat gedroog en geëet kan word, leef in die boom.

Die mopanieboom word volop in die noordelike dele van die Limpopo laeveld, Angola, Botswana, Malawi, Mosambiek, Namibië, Zambië en Zimbabwe aangetref en vorm dikwels byna homogene opstande. Die boom groei in laagliggende en warm gebiede en dikwels in alluviale of alkaliese grond. Die mopanieboom is bladwisselend en kan tot 18 m hoog word; gewoonlik is dit egter kleiner (10 m) en groei dikwels in swak gedreineerde grond tot 'n meerstammige struik van sowat 4 m.

Die bas is grys tot swart en diep oorlangs gegroef. Die blare word spiraalvormig afwisselend om die takkies gedra en is 4,5 tot 10&nbsp;cm lank en 1,5 tot 5&nbsp;cm breed. Die 2 dele van 'n blaar word aan die punt van die blaarsteel (2 tot 4&nbsp;cm lank) aan weerskante van 'n verdikte deel gedra en lyk soos en kan soos skoenlappervlerke toevou wanneer dit baie warm is. Jong blare is rooibruin maar word later liggroen. In die herfs verkleur die blare tot geel en later bruin voordat dit teen die einde van die winter afval.

Die blomme is klein, onopvallend en groenerig en word in trosse aan die eindpunte van die takkies gedra. Die vrug is 'n plat, eensadige peul (ongeveer 5&nbsp;cm lank en 2,5&nbsp;cm breed). Die peule word ook in trossies gedra en bevat 'n niervormige saad met rooierige kliere wat 'n taai stof afskei.

Vee en wild soos olifante, elande, rooibokke, koedoes en steenbokke vreet die blare en jong takkies van die boom. Die blare het 'n skerp terpentynreuk, maar beïnvloed nie die smaak van die diere se vleis of merk nie. Die hout van die mopanieboom is baie hard en duursaam maar moeilik bewerkbaar en word meestal net vir mynstutte en dwarsleërs gebruik. Mopaniewurms leef in die boom en word gedroog of gebraai. Daar is ook begin om die wurms te droog of in te lê en kommersieel te bemark.

Die spesie is 'n monotipiese takson, daar is net een spesie in die genus.

## Galery 

Mopane worm on mopane tree.jpg| 'n Mopaniewurm op 'n mopanieboom.
Colophospermum mopane MHNT.BOT.2015.2.6.jpg| *Colophospermum mopane*

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* Wêreldspektrum, 1982, , volume 19, bl. 157
* Moll, Eugene (2013) *Watter Boom is dit?* 
* REDLIST Sanbi

## Eksterne skakels 
* 
*
Groenkloof-natuurreservaat

:*Moenie verwar word met die besprekings- en hoofkantoor van SANParke, wat ook **Groenkloof** genoem word, nie.*

Die **Groenkloof-natuurreservaat** is 'n natuurreservaat in Groenkloof, Pretoria. President Paul Kruger het die gebied op 25 Februarie 1895 as 'n beskermde gebied verklaar, die eerste van sy soort in Afrika. Die hoofdoel was om die skaam en skugter oorbietjie, wat daar voorgekom het, en ander wild teen jagters te beskerm. Die reservaat was egter vir baie jare lank verhuur vir eksotiese plantasies, om hout en papier te voorsien. 'n Gedenkmuur kan gesien word langs die ruïnes van die opstal van 'n vroeë pionier Cornelius Bronkhorst wat rondom 1839 hier gewoon het.

Die reservaat word omring deur Christina de Wittlaan en Nelson Mandelarylaan, wat dit skei van die Voortrekkermonument en Klapperkop-natuurreservaat. Hierdie reservate beslaan 'n totaal van 1 400 ha bankenveldplantegroei wat bedreig word in Gauteng. Toegang vir dagbesoekers is vanaf 5:30 tot 19:00 in die somer, en 7:00 tot 18:00 in die winter.

## Plantegroei 
Die reservaat is geherproklameer in 1994 en die plantasies is verwyder sodat die natuurlike plantegroei kon herstel. Oop grasveld kom langs die Apiesriviervallei en die hoër plato voor. Inheemse bome soos witstinkhout, gewone haakdoring, bergkaree, fluweelboswilg, gewone drolpeer en deurmekaarbos kom voor op die heuwels en in die vallei.

duimnael|Oornaghut op die staproete
duimnael|Kameelperdkoei

## Dierelewe 
Die reservaat is tans vol sebras, blesbokke, rooibokke, koedoes, blouwildebeeste, swartwitpense, rooihartbeeste, kameelperde en volstruise. Rooijakkalse, gewone duikers en klipdassies kom ook voor. Voëls sluit tarentale, bosveldfisante en bospatryse in.

Noemenswaardige ongewerweldes wat in die reservaat voorkom sluit in Gunning se rotsskerpioen (*Hadogenes gunningi*), bobbejaanspinnekop, vioolspinnekop (*Loxosceles speluncarum*) wat endemies is aan grotte in die Pretoria-omgewing, en die spinnekop *Calommata transvaalica*, wat bedreig word deur verstedeliking in Gauteng.

## Fasiliteite en aktiwiteite 
Toegangsgelde verskil afhangende van die aktiwiteit en die aantal persone. Die reservaat is baie gewild onder fietsryers en daar is 'n 20 km bergfietsroete. Die drie staproetes word aangewys as die rooi (1.3/3.5 km), wit (3,7 km) en geel (10,5 km) roetes. Stappers kan 'n oornaghut bespreek. Veldryers kan 14 km se 4x4-roetes verken, terwyl wild ook gesien kan word op die 5 km motorroete. Begeleide perderitte en ponieritte vir kinders word ook aangebied. Daar is twee piekniekareas, genaamd Meriting en Mashupeng, en 'n lapa wat vir aandfunksies gehuur kan word.

## Fotogalery 

Apiesrivier-boloop, Groenkloof Natuurreservaat.jpg|Boloop van die Apiesrivier.
Meriting-piekniekplek, Groenkloof Natuurreservaat.jpg|Die Meriting-piekniekplek.
Coracina pectoralis, Groenkloof NR.jpg|'n Witborskatakoeroe in die Groenkloof-natuurreservaat.
Kameelperdkoei, Groenkloof Natuurreservaat, b.jpg|'n Kameelperdkoei in die reservaat.

## Verwysings 
## Eksterne skakels 
* http://www.tshwane.gov.za/Services/Nature%20Conservation/Pages/Groenkloof-Nature-Reserve.aspx
Wes-Fries

[duimnael|links|Tweetalige padtekens in [Friesland]]
[duimnael|links|Tweetalige padtekens in [Drachten]]
**Wes-Fries** of **Westerlauwers Fries** (*(Westerlauwersk) Frysk*, Nederlands: *(Westerlauwers) Fries*) is 'n Wes-Germaanse taal wat deur sowat 470&nbsp;120 mense hoofsaaklik in die Nederlandse provinsies Friesland asook in Groningen gepraat word. Dit vorm saam met Nederlands die amptelike taal van Friesland (*Fryslân*). Die naam Westerlauwers Fries is afgelei van die historiese taalgrens langs die Lauwers-rivier in noordelike Nederland, wat dié taal van Oos-Fries geskei het, en vandag die grens van die twee provinsies Friesland en Groningen vorm.

Die naaste tale, wat nou aan Wes-Fries verwant is, is Noord- en Oos-Fries (hede net Saterland-Fries), wat uit Ou-Fries ontstaan het. Die naaste verwante tale is Engels en Skots, wat saam met die Friese tale die Anglo-Friese tale vorm.

## Verwysings 
## Eksterne skakels 
*
Grootnoemnoem

Die **Grootnoemnoem** (*Carissa macrocarpa*) is 'n doringagtige struik of klein boompie met Y-vormige dorings wat tot 45&nbsp;mm lank kan wees. Die boom se vrugte word rooi tot pers wanneer hulle ryp is en kom voor vanaf Mosselbaai noordwaarts tot by die suide van Mosambiek. Die spesie kom ook in die Demokratiese Republiek die Kongo, Kenia, Mosambiek, Zambië en Zimbabwe voor.

Die boom se FSA-nommer is 640.3.

## Fotogalery 

PlantNogueras.jpg|'n Grootnoemnoem
Starr 070730-7773 Carissa macrocarpa.jpg|Blomme
ചെറി.JPG|Vrugte
Carissa macrocarpa, vrug deursnit, TUT-kampus, b.jpg|Deursnit van 'n ryp vrug

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* REDLIST Sanbi
* Plants of the World Online
Kamassie

Die **Kamassie** (*Gonioma kamassi*) is 'n klein boom wat onder die kruin van die afrikabergwoud vanaf Knysna tot by Durban en ook plek-plek in die Lebomboberge voorkom. Die blare is meesal in kranse van vier gerangskik en is smal, ellipties en glansend.

## Sien ook 
* Alfabetiese lys van Suid-Afrikaanse bome

## Bron 
* *Watter Boom is dit?* Eugene Moll 2013
Mediaan

In statistiek en waarskynlikheidsteorie, is die **mediaan** die numeriese waarde wat skeiding maak tussen die hoër helfte van 'n stel data en die onderste helfte. Die mediaan van 'n beperkte lys van getalle kan gevind word deur die getalle van die laagste waarde tot die hoogste waarde te sorteer en die middelste een te kies (bv., die mediaan van {3, 5, 9} is 5)

## Bepaling van Mediaan 
### Voorbeeld 1 
Bv. {3, 5, 9}

Die mediaan = 5

### Voorbeeld 2 
Bv. {3, 5, 9, 11, 14, 30}

Hier is die aantal getalle in die data stel 'n gelyke getal wat beteken dat daar nie 'n middelste getal is nie. In die geval word die twee getalle naaste aan die mediaan (9 en 11) se gemiddeld bepaal: (9+11)/2 = 10
Die mediaan is dus = 10

## Sien ook 
* Kwartiel
Noord-Fries

[duimnael|links|Verspreiding van Noord-Friese [dialekte]]
[duimnael|links|upright|Tweetalige borde by 'n Duitse polisiekantoor in Husum, [Noord-Friesland]]
**Noord-Fries** (*Frasch / Fresk / Freesk / Friisk*, Duits: *Nordfriesische Sprache*) is 'n Wes-Germaanse taal wat deur sowat 10&nbsp;000 mense hoofsaaklik in die Duitse deelstaat Sleeswyk-Holstein (distrikte Helgoland en Noord-Friesland) gepraat word.

Die naaste tale, wat nou aan Noord-Fries verwant is, is Oos- (hede net Saterland-Fries) en Wes-Fries, wat uit Ou-Fries ontstaan het. Die naaste verwante tale is Engels en Skots, wat saam met die Friese tale die Anglo-Friese tale vorm.

## Verwysings 
## Eksterne skakels
Saterfries

duimnael|links|Tweetalige padteken in Nedersakse
**Saterfries** of **Saterland-Fries** (*Seeltersk*, Duits: *Saterfriesische Sprache*) is 'n Wes-Germaanse taal wat deur sowat 2&nbsp;000 mense hoofsaaklik in die Duitse deelstaat Nedersakse (Saterland) gepraat word. Dit is die laaste dialek van Oos-Fries, wat vandag nog bestaan.

Die naaste tale, wat nou aan Saterfries verwant is, is Noord- en Oos-Fries, wat uit Ou-Fries ontstaan het. Die naaste verwante tale is Engels en Skots, wat saam met die Friese tale die Anglo-Friese tale vorm.

## Verwysings 
## Eksterne skakels 
*
Elliot-formasie

Die Elliot-formasie is 'n geologiese formasie wat sowat 210 tot 190 miljoen jaar gelede oor 'n tydperk afgeset het.

## Ligging 
Die Elliot-formasie is een van drie formasies van die Stormberg-groep in die Karoo-supergroep van Suid-Afrika. Dit oorlê die Molteno-formasie en word op sy beurt deur die jonger Clarens-sandsteenformasie oorlê.

Die formasie bestaan hoofsaaklik uit afwisselende dun lae moddersteen, sandsteen en rooi sliksteen wat in vloedvlaktes gevorm het. Dit verteenwoordig dus 'n fluviale afsetting. Die Elliot-formasie word gekenmerk deur sy rooi kleur. Dit bevat ook verskeie fossiele, soos die 12 meter lange *Melanorosaurus*, die *Massospondylus* en die *Ledumahadi mafube*, wat in September 2018 ontdek is. Aan die bokant van die Elliot-formasie word eoliese sedimente aangetref, wat 'n aanduiding is van die toenemend droeërwordende omgewing.
Eudicots

Die **nuwe tweesaadlobbiges** of **eudicots** is 'n monolitiese klade van blomdraende plante. Die "kern educots" staan as gevorderde tweesaadlobbiges bekend, terwyl die res van die "educots" as primitiewe tweesaadlobbiges beskryf kan word. Hierdie klade word nie as 'n formele takson erken nie en is dus nie 'n botaniese naam of rang nie. Daarteenoor vorm dit wel 'n natuurlike groep en die naam word algemeen gebruik.

## Ou en nuwe tweesaadlobbiges 
Die ou betekenis van "tweesaadlobbiges" het betrekking op 'n takson, met 'n formele botaniese naam en 'n rang. Die naam hiervoor is *Dicotyledones* (ook *Dicotyledoneae*), *Magnoliopsida* (in die rang van klasse) of *Magnoliidae* (in die rang van subklasse). Dit het egter aan die lig gekom dat die takson, hoewel baie bekend, nie 'n natuurlike eenheid vorm nie. 

Die nuwe betekenis van "tweesaadlobbiges" ("eudicots") het betrekking op 'n klade, 'n groep wat na vore tree na aanleiding van 'n filogenetiese analise. Hierdie klade, "eudicots" word (tot dusver) nie as 'n formele takon erken nie en het nie 'n botaniese naam of 'n rang nie. Dit is daarteenoor wel 'n natuurlike groep en word in breë kringe onder die naam "eudicots" (soms ook "tricolpates") aanvaar.

Die nuwe groep "eudicots" is 'n deelgroep van die ou *Dicotyledones*, en sluit die meeste van die ou spesies in. Die bekendste uitsonderings is die waterlelie en die magnolias.
Berlyn, Oos-Kaap

**Berlyn** (Eng. *Berlin*; amptelik herdoop na **Ntabozuko** op 23 Februarie 2021) is 'n nedersetting geleë 20&nbsp;km oos van Qonce (voorheen King William's Town) in die Oos-Kaapprovinsie van Suid-Afrika. Dit word deur die Buffalo City Metropolitaanse Munisipaliteit beheer en word bewoon deur ongeveer 3&nbsp;000 inwoners.

Dit is in 1857 deur Carl Pape, 'n sendeling, en lede van die Duitse Legioen gestig en genoem na die Duitse hoofstad Berlyn.

## Sien ook 
* Lys van dorpe in Suid-Afrika
* Duitse Setlaarsmonument

## Verwysings
Father of the Pride

***Father of the Pride*** is 'n Amerikaanse televisiereeks wat deur Jeffrey Katzenberg vervaardig is.

## Verwysings
The Bernie Mac Show

***The Bernie Mac Show*** is 'n Amerikaanse televisiereeks wat deur Larry Wilmore vervaardig is.

## Verwysings
Rosyntjiebos

__NOTOC__

Die **rosyntjiebos** (*Grewia flava*) is 'n struik of klein boompie wat wydverspreid in die bosveld regdeur die binneland van Suid-Afrika voorkom, behalwe die Wes- en Oos-Kaap en 'n groot deel van Zimbabwe. Die spesie is ook inheems in Angola, Botswana, Eswatini en Namibië. Soos *Grewia retinervis* is dit aangepas om op 'n substraat van Kalaharisand te gedy.

## Beskrywing
Dit word ongeveer 2&nbsp;m hoog en dra geel stervormige blomme en oranje-bruin vrugte wat van Februarie af begin ryp word. Die blare is regop met drie are uit die simmetriese basis en daar is silwerige hare aan die bo- en onderkant.

## Ander name
Die struik staan ook as die fluweelrosyntjie(bos), wilderosyntjie, brandewynbessie of wilderosyntjie bekend. Ander inheemse name sluit in: *moretla* (Sotho) en *brandy bush* (Engels). Die boom se FSA-nommer is 459.1.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* *Watter Boom is dit?* Eugene Moll 2013 
* Plants of the World Online

## Eksterne skakels 
* 
*
Neder-Sorbies

duimnael|links|Tweetalige padteken in Cottbus
**Neder-Sorbies** of **Wendies** (*dolnoserbšćina*, *dolnoserbska rěc*, Duits: *Niedersorbische Sprache*) is 'n Wes-Slawiese taal en word deur 6&nbsp;860 mense hoofsaaklik in die Neder-Lausitz-streek in die Duitse deelstaat Brandenburg gepraat. Die grootste stede in die Neder-Sorbiese taalgebied is Cottbus (*Chóśebuz*) en Lübbenau (*Lubnjow*).

Die naaste taal, wat nou aan Neder-Sorbies verwant is, is Opper-Sorbies. Die naaste verwante tale is Kasjoebies, Pools, Slowaaks en Tsjeggies.

## Verwysings 
## Eksterne skakels
Opper-Sorbies

duimnael|links|Tweetalige padteken in Bautzen. Bo is Duits en onder is Opper-Sorbies.
**Opper-Sorbies** (*hornjoserbšćina*, *hornjoserbska rěč*, Duits: *Obersorbische Sprache*) is 'n Wes-Slawiese taal en word deur 13&nbsp;490 mense hoofsaaklik in die Opper-Lausitz-streek in die Duitse deelstaat Sakse gepraat. Die grootste stede in die Opper-Sorbiese taalgebied is Bautzen (*Budyšin*) en Görlitz (*Zhorjelc*).

Die naaste taal wat nou aan Opper-Sorbies verwant is, is Neder-Sorbies. Die ander verwante tale is Kasjoebies, Pools, Slowaaks en Tsjeggies.

## Verwysings 
## Eksterne skakels
Molteno-formasie

Die **Molteno-formasie** is 'n geologiese formasie van die Stormberg-groep, wat deel uitmaak van die Karoo-supergroep van Suid-Afrika.
Dit dateer uit die laat-Trias en is baie ryk aan fossiele.

## Vorming 
Die Molteno-formasie het gevorm uit riviersand in 'n stadium toe die streek se klimaat nog nat was. Hierdie formasie is die onderste (oudste) laag van die Stormberg-groep en verteenwoordig die eerste fase van die geleidelike droërwordende klimaat wat in die sediment van die Stormberg-groep gesien kan word. Dit het plaasgevind van die Trias-periode af en regdeur die Jura toe die superkontinent  Gondwana stadig noordwaarts beweeg het.

Die Molteno-formasie se sandsteen is nou blootgestel deur verwering en kan gesien word as kranse in die Drakensberge. Die sandsteen kan maklik uitgeken word aan sy glinsterende voorkoms, wat veroorsaak word deur klein kwartskristalle wat die sandkorrels saambind. Gesteentes van die Molteno-formasie gee 'n unieke blik op die tydperk van die ontstaan van die dinosourusse, soogdiere en moontlik ook van blomplante (Angiosperme).

Dolerietgange en -plate is ook algemeen en is gevorm deur basalt wat aan die einde van die Stormberg-groep se vorming oor die Stormberg-groep uitgeloop het. Hierdie vulkanisme is veroorsaak deur die opbreking van Gondwana.

## Fauna en flora 
duimnael|links|Herkonstruksie van die Molteno-formasie se plantegroei. Kirstenbosch- Botaniese Tuin.

Die fauna en flora wat in hierdie tydperk hier voorgekom het (bekend as die Molteno-bioom) het 'n buitengewoon groot biodiversiteit gehad wat klas en orde betref, veral by insekte en naaksadiges. Ander baie algemene vorme van flora was broodbome, varings en perdesterte.

## Ligging 
Die Molteno-formasie word in 'n breë gordel gevind, vanaf die Oos-Kaap, deur Lesotho tot in die Vrystaat in Suid-Afrika. Dit is genoem na die dorpie Molteno in die Stormberge van die Oos-Kaap.
 
Die welige plantegroei van die Trias-rivierdeltas wat tydens die vorming van die Molteno-formasie voorgekom het, is die bron van die steenkoolvelde van die Oos-Kaap. Die vier hoofsteenkoolsome wat voorkom, is die Indwe, Guba, Molteno en Gubenxa
Oos-Fries

[duimnael|links|Voormalige verspreiding van Oos-Friese [dialekte]]
**Oos-Fries** (Duits: *Ostfriesische Sprache*) is 'n Wes-Germaanse taal wat deur 5&nbsp;120 mense hoofsaaklik in die Duitse deelstaat Nedersakse (Oos-Friesland) gepraat word. Die laaste dialek van Oos-Fries, wat vandag nog bestaan, is Saterfries en word deur 2&nbsp;000 mense in Saterland gepraat.

Die naaste tale, wat nou aan Oos-Fries verwant is, is Noord- en Wes-Fries, wat uit Ou-Fries ontstaan het. Die naaste verwante tale is Engels en Skots, wat saam met die Friese tale die Anglo-Friese tale vorm.

## Verwysings